CELEX: 62018TN0494
Language: bg
Date: 2018-08-17 00:00:00
Title: Дело T-494/18: Жалба, подадена на 17 август 2018 г. — PO/ЕСВД

22.10.2018   
            
            
               BG
            
            
               Официален вестник на Европейския съюз
            
            
               C 381/29
            
         
      Жалба, подадена на 17 август 2018 г. — PO/ЕСВД
      (Дело T-494/18)
      (2018/C 381/34)
      Език на производството: френски
      
         Страни
      
      
         Жалбоподател: PO (представител: N. de Montigny, адвокат)
      
         Ответник: Европейска служба за външна дейност
      
         Искания на жалбоподателя
      
      Жалбоподателят моли Общия съд:
      
                  —
               
               
                  да отмени:
                  
                              —
                           
                           
                              изчислителния фиш от 17 октомври 2017 г., който му е изпратен с електронно съобщение от същия ден от отдел „Човешки ресурси“ на ЕСВД,
                           
                        
                              —
                           
                           
                              електронното съобщение от 16 януари 2018 г., което му е изпратено от отдел „Човешки ресурси“ на ЕСВД и което потвърждава липсата на правно основание за превишаване на нормативно предвидения таван за сина му и за дъщеря му,
                           
                        
                              —
                           
                           
                              ако е нужно, решението за отхвърляне на административната жалба, подадена на 17 януари 2018 г., за което жалбоподателят е уведомен на 17 май 2018 г.,
                           
                        
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      В подкрепа на жалбата си жалбоподателят излага две основания.
      
                  1.
               
               
                  С първото основание се повдига възражение за незаконосъобразност, доколкото спорното решение, съобщението от 15 април 2016 г. и съобщението от 22 септември 2016 г., на които то се основава, както и Насоките, нарушавали Правилника за длъжностните лица на Европейския съюз и приложение X към него.
               
            
                  2.
               
               
                  Второто основание е незаконосъобразност на обжалваното в случая индивидуално решение по следните съображения:
                  
                              —
                           
                           
                              нарушение на принципите на предвидимостта, на оправданите правни очаквания, на правната сигурност и на добра администрация, както и нарушение на придобитите права,
                           
                        
                              —
                           
                           
                              нарушение на правото на зачитане на семейния живот и на правото на образование,
                           
                        
                              —
                           
                           
                              нарушение на принципа на равенство и на принципа на недопускане на дискриминация,
                           
                        
                              —
                           
                           
                              липса на претегляне на интересите и незачитане на принципа на пропорционалност на приетата мярка.